stanford-oval/wikipedia huggingface dataset:
Kauhajoen kapina

Kauhajoen kapina ja sitä seuranneet kostotoimet tapahtuivat Kauhajoella Suomen sodan aikaan 8.–12. heinäkuuta vuonna 1808. Kapinassa pohjalaiset talonpojat yrittivät ryöstää venäläisten huoltokuormaston. He epäonnistuivat siinä, ja venäläiset, Vasili Orlov-Denisovin johtamat kasakat hävittivät kostoksi Kauhajokea polttaen ja ryöstäen.
Kostotoimet olivat poikkeuksellisia Suomen sodan aikana, joten tapahtuma on dokumentoitu tavallista paremmin. Suomen sodan aikana venäläisten tiedetään kiduttaneen paikallista väestöä ainoastaan Kauhajoella, jossa he tappoivat ainakin 13 ihmistä syyskuun alkuun mennessä. Kotiseutuneuvos Liisa Ruismäen mukaan hävitys oli koko valtakunnan pahimpia ja järjestelmällisimpiä. Kasakat jäivät Kauhajoelle ja rankaisivat paikallisväestöä heinäkuun loppuun saakka. Kauhajoen asukkaat olivat paossa kaukaisissa piilopirteissä ja torpissa syyskuun alkuun.
Tausta > Ajoitus

Jalasjärven lukkarin poika Oskar Blomstedt kirjoitti 1850-luvun loppupuolella kirjan Kapina Kauhajoella w. 1808. Kirja pohjautuu muistinvaraisiin tietoihin. Blomstedt sijoitti Kauhajoen kapinan ja sitä seuranneet kostotoimet 15.–18. heinäkuuta väliseen aikaan eli Lapuan taistelua seuranneeseen viikonvaihteeseen. Ajoitus on kuitenkin virheellinen, sillä kapinan keskeisimmät ajankohdat käyvät ilmi venäläisen sotapäällikkö Friedrich Wilhelm von Buxhoevdenin kokoelmista ja Kauhajoen kirkonarkistossa olevista haudattujen ja kuolleiden luetteloista. Niiden mukaan kapina ja kostotoimet tapahtuivat 8.–12. heinäkuuta.
Seuraukset > Murhayö

Epäonnistuneen ryöstöyrityksen jälkeen 40 kenraali Vasili Orlov-Denisovin kasakkaa tuli rankaisemaan Harjankylän ja Kauhajoen kirkonkylän asukkaita. Kasakat olivat jo 8. heinäkuuta polttaneet Kaappo Antinpoika Nummijärven torpan Nummikoskella, ja 10. heinäkuuta he murhasivat torppari Kalle Mikonpojan. Maanantain 11. heinäkuuta vastainen yö on nimetty murhayöksi. Silloin kasakat ratsastivat Kauhajoen kirkonkylään, missä ryhmä jakaantui. Toinen ryhmä hyökkäsi kapinapäällikkö Inbergin isännöimälle Ala-Knuuttilan tilalle.
Kasakat olivat vanginneet Inbergin rengin ja saaneet häneltä tietoonsa Inbergin osallisuuden kapinaan. Inberg oli piiloutunut jo 9. heinäkuuta perheensä kanssa metsään, mutta he palasivat takaisin jo samana iltana, koska kapteeni Uggla oli kertonut, etteivät kasakat tulisi vähään aikaan Kauhajoelle.
Kasakkojen saapuessa Ala-Knuuttilaan asukkaat olivat nukkumassa. Ensimmäisenä surmansa sai Inbergin renki, joka oli herännyt katsomaan, keitä tilalle oli saapunut. Inbergin kasakat löivät keihäillä ja miekoilla tajuttomaksi, ja emännältä revittiin vaatteet yltä, minkä jälkeen hänet hakattiin tainnoksiin ja jätettiin ulos. Sen jälkeen kasakat vangitsivat Inbergin isän ja kolme renkiä. Yksi renki hakattiin puolikuoliaaksi. Jonkin ajan päästä Inberg ja hänen vaimonsa tulivat tajuihinsa. Vaimo sitoi Inbergin pahimmat haavat, minkä jälkeen isäntä kannettiin turvaan viljapeltoon. Hän sai kuitenkin surmansa, ilmeisesti siksi että kasakoiden hevoset tallasivat hänet. Vaimo puolestaan pääsi pakenemaan. Tilan päärakennuksen kasakat tuhosivat ja ryöstivät. Vangit vietiin Lapväärttiin, josta ainoastaan kaksi palasi takaisin.
Kasakoiden toinen ryhmä lähti puolestaan Kauhajoen pappilaan etsimään kappalainen Abraham Melleniusta. Melleniuskin oli nukkumassa, mutta kuultuaan kasakkojen saapuvan pappilan pihaan hän piiloutui vintille savupiipun taakse. Kasakat tuhosivat ja ryöstivät pappilaa ja etsivät kappalaista turhaan useita tunteja. Lisäksi kasakat tappoivat Neva-Kokon isännän, joka oli tuotu kotoaan pappilan pihamaalle.
Seuraukset > Murhayö > Murhayö kirjallisuudessa

Murhayön tapahtumia käsittelee Oskar Blomstedt kirjassaan Kapina Kauhajoella w. 1808 ja aatelis- ja lehtimies Johan August von Essen nimimerkillä -S. -N. kirjoittamassaan Murhayö Kauhajoella 1808 (Mordnatten i Kauhajoki). Teos on kaunokirjallinen ja se perustuu muistitietoihin. Murhayö Kauhajoella kertoo, mitä kasakat tekivät Ala-Knuuttilan tilalle ja sen asukkaille. Teos julkaistiin suomeksi vasta vuonna 2008. Kirjojen päivämäärät poikkeavat kuolleiden luetteloista ja Friedrich Wilhelm von Buxhoevdenin kokoelmista. Muuten tiedot ovat pääasiassa oikein.
Seuraukset > Pitkäaikaisia seurauksia

Heinä- ja elokuun aikana Kauhajoella käytiin kolme pienempää kahakkaa sekä Kauhajoen ja Nummijärven taistelut. Taistelut ja kapinat aiheuttivat Kauhajoelle puutetta ja jopa nälänhätää, sillä kesän sato oli pääasiassa tuhoutunut eikä syksylläkään ollut juuri siemeniä kylvettäväksi saatikka hevosia kylvötöihin. Vuonna 1808 ja 1809 kuolleisuus Kauhajoella oli suurta, mikä johtui vähäisestä ja yksipuolisesta ravinnosta sekä taudeista, joihin metsässä asuneet helposti sairastuivat. Syntyneitä oli paljon vähemmän kuin kuolleita. Kauhajoen asukkaat eivät myöskään pystyneet maksamaan veroja Venäjän kruunulle, minkä vuoksi siltä anottiin verovapautusta. Venäjä olisi kerännyt verot, mutta kauhajokisilla ei ollut mitään maksuksi kelpaavaa. Toisaalta kauhajokiset eivät myöskään saaneet Venäjältä korvauksia Suomen sodan tuhoista.
Kirjallisuutta

Essen, Johan August von: Murhayö Kauhajoella 1808.  (Ruots. alkuteos: Mordnatten i Kauhajoki, suom. Sironen, Kirsti ja Kauhajoki-Seuran työryhmä)  Kauhajoki:  Kauhajoki-Seura ry, 2008.  ISBN 978-952-92-3957-3
Aiheesta muualla

Keisarikello, Hakkapeliitta, 18.12.1934, nro 51-52, s. 18, Kansalliskirjaston digitaaliset aineistot
Suomen sota
| --- | --- |
Taistelut: Ahvenanmaan kansannousu • Ahvenanmaan valtaus • Alavuden taistelu • Aron kahakka • Gotlannin miehitys • Helsinginrannan maihinnousu • Hörneforsin taistelu • Jauhiaisen salmen taistelu • Juuttaan taistelu • Jynkän taistelu • Kalmalahden taistelu • Kanttin kapina • Karstulan taistelu • Kauhajoen kapina • Kauhajoen taistelu • Kokkonevan taistelu • Koljonvirran taistelu • Kuopion valtaus • Lapuan taistelu • Lemun taistelu • Lintulahden taistelu • Nummijärven taistelu • Oravaisten taistelu • Palvan meritaistelu • Parjakannevan taistelu • Pitsundin taistelu • Pulkkilan taistelu • Pyhäjoen taistelu • Pälkjärven taistelu • Revonlahden taistelu • Rothin ja Spoofin sissiretki • Ruonan taistelu • Samelinlakson taistelu • Sandön taistelu • Siikajoen taistelu • Svartholman piiritys • Toivalan taistelu • Uumajan valtaus • Vaasan taistelu • Venäläiskivi • Viaporin piiritys • Vornan taistelu
Muuta: Haminan rauha • Kainuun sopimus • kansannousut • Lohtajan aselepo • Olkijoen aselepo • Ruotsin vallankaappaus 1809 • Suomen lähetyskunta
Kauhajoen kapina. Venäläisten pääkuormaston reitti sinisellä.
Kenraali Vasili Orlov-Denisov.
Miekkamies

| Miekkamies |
| --- | --- |
 Miekkamies. Miltei jokainen inkarnaatio on käyttänyt kuvan kaltaista pukua.
Luoja(t):  (oletettavasti) Stan Lee & Jack Kirby
Kustantamo:  Marvel
Ensiesiintyminen:  Avengers #19
Henkilötiedot
Oikea nimi:  (I) Jacques Duquesne,  (II) Philip Javert
Status:  Ei tiedossa
Pituus:  193 cm
Paino:  113 kg
Ryhmäsidokset:  Kostajat
Edelliset ryhmäsidokset:  Mandariinin apulainen
Voimat:  Hyväkuntoinen atleetti. Miekka, jossa lukuisia aseita
Miekkamies on usean Marvel-kustantamon  supersankarin nimitys. Kellään heistä ei ole ollut minkäänlaisia supervoimia, ainoastaan kyky käytellä erittäin taitavasti miekkaa. Kaksi ensimmäistä Miekkamiestä olivat aluksi superrikollisia, mutta kaikki (paitsi viimeisin) ovat olleet Kostajien jäseniä.
Jacques Duquesne

Ensimmäinen Miekkamies, Jacques Duquesne, harjoitteli yhdessä Haukansilmän kanssa molempien miesten ollessa vielä sirkuksessa. Sekä Haukansilmä että Miekkamies hairahtuivat rikosten poluille, mutta molemmat liittyivät myöhemmin Kostajiin. Miekkamies kuitenkin petti joukkueen ja lähti Kostajista. Myöhemmin Miekkamies kuoli taistelussa Kang Valloittajaa vastaan.
Vaikka Miekkamies olikin uskomattoman taitava miekkailija, hänen miekkansa oli kuitenkin superrikollinen Mandariini luonut avaruusrotu makluaanien tekniikalla.
Philip Javert

Toinen Miekkamies, Philip Javert, saapui Marvel-universumiin vaihtoehtotodellisuudesta. He hyökkäsivät Kostajien kimppuun, mutta taistelun kuluessa Miekkamies ja hänen ystävättärensä Magdalene liittyivätkin Kostajiin. Tällä haavaamilloin? pariskunta on jättänyt Marvel-universumin taakseen syistä, joita ei ole paljastettu.
Myöhemmät Miekkamiehet

Maapallon sankareiden tuhottua Onslaught-nimisen hirviön, loi Reed Richardsin poika Franklin Richards tasku-ulottuvuuden, jossa sankarit tapasivat jälleen uuden Miekkamiehen. Hän liittyi Kostajiin heidän viipyessään tasku-ulottuvuudessa. Tämä Miekkamies ei koskaan saapunut normaaliin Marvel-ulottuvuuteen.
Nyttemmin amerikkalaisissa lehdissä on ilmaantunut jälleen uusi Miekkamies, joka on paljastunut olevan Hydran johtajan Paroni Wolfgang von Struckerin poika Andreas.
Voimat ja varusteet

Mandariini varusti alkuperäisen Miekkamiehen miekan täyteen makluaanien teknologisia saavutuksia. Painamalla yhtä nappia miekkansa kahvassa hän kykeni ampumaan voimakkaan energiasäteen, hajotussäteen, sähköisen tainnutusiskun tai kaasusuihkun joka tainnuttaa vihollisen. Lisäksi miekassa oli vielä voimakas liekinheitin.
Muutoin jokaisella Miekkamiehellä on ollut ikäisensä miehen voimat ja kyvyt. Tietysti jokainen heistä on harjoitellut ankarasti.
Muissa medioissa > Televisio

Miekkamies esiintyy Kapteeni Amerikka/Kostajat -tarinaosioissa animaatiosarjassa The Marvel Super Heroes, ääninäyttelijänään Ed McNamara.
Miekkamies esiintyi minianimaatiosarjan The Avengers: United They Stand jaksossa ”Comes a Swordsman”, ääninäyttelijänään Paul Essiembre. Sen lisäksi, että hän oli Haukansilmän entinen toveri, hän työskenteli Kehämestarin ja Rikosten Sirkuksen kanssa varastaakseen Mythrax-bakteerin. Kostajien taistellessa Kehämestaria vastaan, Haukansilmä kohtaa Miekkamiehen, joka paljasti käyttäneensä Kehämestaria vain hyväkseen. Miekkamies pakenee Haukansilmältä ja Muurahaismieheltä, jotka purkavat Mythrax-pommin. Myöhemmin paljastui, että Zodiac oli palkannut Miekkamiehen toimittamaan Mythrax-bakteerin.
Muissa medioissa > Marvel Cinematic Universe

Jack Duquesne esiintyy Marvel Cinematic Universeen sijoittuvissa Disney+-sarjoissa, näyttelijänään Tony Dalton.
Disney+-sarjassa Hawkeye (2021), Duquesne on seurapiirimies ja Eleanor Bishopin, Kate Bishopin äidin, sulhanen, joka on setänsä Armand Duquesne III:n ja muiden sukulaistensa tavoin sekaantunut hämäriin toimiin, ostaen muun muassa mustan pörssin huutokaupasta Roninille kuuluneen miekan. Kingpinin käskemänä Eleanor lavastaa hänet Tracksuit Mafian rahanpesijäksi sekä Armadin murhaajaksi, mutta Duquesnen sukulaiset maksavat hänen takuunsa. Duquesne osallistuu myöhemmin Katen, Clint Bartonin sekä New Yorkin liveroolipelaajien kanssa viimeiseen taisteluun Tracksuit Mafiaa vastaan.
Duqeusne tulee esiintymään myös Disney+-sarjan Daredevil: Born Again ensimmäisellä tuotantokaudella (2025).
Muissa medioissa > Videopelit

Miekkamies on pelattava hahmo videopelin Marvel: Ultimate Alliance PlayStation Portable -versiossa.
Triviaa

Kuolemastaan huolimatta ensimmäinen Miekkamies Jacques Duquesne esiintyi vielä kerran Kostajien sivuilla tarinassa ...Aina Kostajia!.
Luettelo vapaista julkisista taideteoksista Suomessa

Luettelo Suomessa sijaitsevista tekijänoikeudeltaan vapautuneista taideteoksista ja muistomerkeistä on luettelo teoksista, joiden tekijänoikeudet ovat rauenneet Suomen tekijänoikeuslain mukaan. Vaikka teoksen tekijänoikeus olisi rauennut, on noudatettava isyysoikeutta, jonka mukaan siitä otetun kuvan yhteydessä on mainittava teoksen alkuperäinen tekijä.
Vaikka taideteoksen tekijänoikeus olisi jo rauennut Suomessa, voi se silti olla vielä voimassa Yhdysvalloissa, jossa sovelletaan niin kutsuttua URAA-ehtoa. Jos teoksen tekijänoikeus on ollut voimassa 1. tammikuuta 1996, teokseen sovelletaan yhdysvaltalaista lakia The Uruguay Round Agreements Act (URAA). Sen mukaan teos vapautuu Yhdysvalloissa tekijänoikeudesta vasta, kun sen julkaisuvuodesta on kulunut 95 vuotta.
Grauman’s Chinese Theatre

Grauman’s Chinese Theatren pääsisäänkäynti Hollywood Boulevardin varrella vuonna 2005.
Grauman’s Chinese Theatren sali vuonna 2007.
Jack Nicholsonin käden- ja jalanjäljet Grauman’s Chinese Theatren edustan betonilaatassa.
Marilyn Monroe ja Jane Russell kirjoittamassa nimikirjoituksiaan 26. kesäkuuta 1953.
Grauman’s Chinese Theatre on elokuvateatteri, joka sijaitsee Hollywood Boulevardin varrella Hollywoodissa Yhdysvalloissa. Sen virallinen nimi on nykyään TCL Chinese Theatre kiinalaisen TCL-elektroniikkayhtiön ostettua nimioikeudet kymmeneksi vuodeksi tammikuusta 2013 alkaen.
Teatteri rakennettiin Hollywoodin kulta-aikaan vuonna 1927 Sid Graumanin johdolla. Siitä on sittemmin tullut Los Angelesin kuuluisimpia nähtävyyksiä, koska sen edessä on betonilaattoihin ikuistettuna lukemattomien legendaaristen Hollywood-tähtien jalan- ja kädenjäljet. Teatterilla on muutenkin tärkeä asema Hollywoodin historiassa, sillä siellä on järjestetty muun muassa Oscar-gaaloja. Tästä syystä siihen yhdistetään vanhan ajan Hollywood-glamour.
Vuosina 1973–2001 teatteri oli silloisen omistajansa Mann Corporationin mukaan nimeltään Mann’s Chinese Theatre. Vuonna 2001 Warner Bros. ja Paramount Pictures ostivat teatterin ja nimesivät sen uudestaan Grauman’s Chinese Theatreksi. Vuonna 2011 teatterin ostivat vuorostaan elokuvatuottaja Donald Kushner ja yrittäjä Elie Samaha.
Luettelo käden- ja jalanjälkiseremonioista päiväyksineen > 1920-luku

Mary Pickford ja Douglas Fairbanks (30. huhtikuuta 1927)
Norma Talmadge (18. toukokuuta 1927)
Norma Shearer (1. elokuuta 1927)
Harold Lloyd (21. marraskuuta 1927)
William S. Hart (28. marraskuuta 1927)
Tom Mix ja Tony the Wonder Horse (12. joulukuuta 1927)
Colleen Moore (19. joulukuuta 1927)
Gloria Swanson (circa 1927)
Constance Talmadge (circa 1927)
Charlie Chaplin (tammikuu 1928, myöhemmin kadonnut 1950-luvun alussa)
Pola Negri (2. huhtikuuta 1928)
Bebe Daniels (11. toukokuuta 1929)
Marion Davies (13. toukokuuta 1929)
Janet Gaynor (29. toukokuuta 1929)
Joan Crawford (14. syyskuuta 1929)
Luettelo käden- ja jalanjälkiseremonioista päiväyksineen > 1930-luku

Ann Harding (30. elokuuta 1930)
Raoul Walsh (14. marraskuuta 1930)
Wallace Beery ja Marie Dressler (31. tammikuuta 1931)
Jackie Cooper (12. joulukuuta 1931)
Eddie Cantor (9. maaliskuuta 1932)
Diana Wynyard (26. tammikuuta 1933)
Marxin veljekset (17. helmikuuta 1933)
Jean Harlow (25. ja 29. syyskuuta 1933)
Maurice Chevalier ja Jeanette MacDonald (4. joulukuuta 1934)
Shirley Temple (14. maaliskuuta 1935)
Joe E. Brown (5. maaliskuuta 1936)
Al Jolson (12. maaliskuuta 1936)
Freddie Bartholomew (4. huhtikuuta 1936)
Bing Crosby (8. huhtikuuta 1936)
Victor McLaglen (25. toukokuuta 1936)
William Powell ja Myrna Loy (20. lokakuuta 1936)
Clark Gable ja Woody Van Dyke (20. tammikuuta 1937)
Dick Powell and Joan Blondell (10. helmikuuta 1937)
Fredric March (21. huhtikuuta 1937)
May Robson (22. huhtikuuta 1937)
Tyrone Power ja Loretta Young (31. toukokuuta 1937)
Sonja Henie (28. kesäkuuta 1937)
The Ritz Brothers (22. syyskuuta 1937)
Eleanor Powell (23. joulukuuta 1937)
Don Ameche (27. tammikuuta 1938)
Fred Astaire (4. helmikuuta 1938)
Deanna Durbin (7. helmikuuta 1938)
Alice Faye ja Tony Martin (20. maaliskuuta 1938)
Edgar Bergen ja Charlie McCarthy (20. heinäkuuta 1938)
Jean Hersholt (11. lokakuuta 1938)
Mickey Rooney (18. lokakuuta 1938)
Nelson Eddy (28. joulukuuta 1938)
Ginger Rogers (5. syyskuuta 1939)
Judy Garland (10. lokakuuta 1939)
Jane Withers (6. marraskuuta 1939)
Luettelo käden- ja jalanjälkiseremonioista päiväyksineen > 1940-luku

Linda Darnell (18. maaliskuuta 1940)
Rosa Grauman ja George Raft (25. naaliskuuta 1940)
John Barrymore (5. syyskuuta 1940)
Jack Benny (13. tammikuuta 1941)
Carmen Miranda (24. maaliskuuta 1941)
Barbara Stanwyck ja Robert Taylor (11. kesäkuuta 1941)
Rudy Vallee (21. heinäkuuta 1941)
Cecil B. DeMille (7. elokuuta 1941)
Andy Hardy (Mickey Rooney) (15. elokuuta 1941)
Abbott ja Costello (8. joulukuuta 1941)
Edward Arnold (6. tammikuuta 1942)
Joan Fontaine (26. toukokuuta 1942)
Red Skelton (18. kesäkuuta 1942)
Greer Garson (23. heinäkuuta 1942)
Henry Fonda, Rita Hayworth, Charles Boyer, Edward G. Robinson ja Charles Laughton (24. heinäkuuta 1942)
Bob Hope ja Dorothy Lamour (5. helmikuuta 1943)
Betty Grable (15. helmikuuta 1943)
Monty Woolley (28. toukokuuta 1943)
Gary Cooper (13. elokuuta 1943)
Esther Williams ja Private Joe Brian (1. elokuuta 1944)
Gene Tierney (24. tammikuuta 1945)
Jack Oakie (21. helmikuuta 1945)
Jimmy Durante (31. lokakuuta 1945)
Sid Grauman (24. tammikuuta 1946)
Irene Dunne ja Rex Harrison (8. heinäkuuta 1946)
Margaret O’Brien (15. elokuuta 1946)
Humphrey Bogart (21. elokuuta 1946)
Louella Parsons (30. syyskuuta 1946)
Ray Milland (17. huhtikuuta 1947)
Lauritz Melchior (17. marraskuuta 1947)
James Stewart (13. helmikuuta 1948)
Van Johnson (25. maaliskuuta 1948)
George Jessel (1. maaliskuuta 1949)
Roy Rogers ja Trigger (21. huhtikuuta 1949)
Richard Widmark ja Charles Nelson (24. huhtikuuta 1949)
Jeanne Crain (17. lokakuuta 1949)
Jean Hersholt (20. lokakuuta 1949)
Anne Baxter ja Gregory Peck (15. joulukuuta 1949)
Gene Autry ja Champion (23. joulukuuta 1949)
Luettelo käden- ja jalanjälkiseremonioista päiväyksineen > 1950-luku

John Wayne (25. tammikuuta 1950)
Lana Turner (24. toukokuuta 1950)
Bette Davis (6. marraskuuta 1950)
William Lundigan (29. joulukuuta 1950)
Cary Grant (16. heinäkuuta 1951)
Susan Hayward (10. elokuuta 1951)
Hildegard Knef (nimellä Hildegarde Neff) (13. joulukuuta 1951)
Oskar Werner (13. joulukuuta 1951)
Jane Wyman (17. syyskuuta 1952)
Ava Gardner (21. lokakuuta 1952)
Clifton Webb (7. joulukuuta 1952)
Olivia de Havilland (9. joulukuuta 1952)
Adolph Zukor (5. tammikuuta 1953)
Ezio Pinza (26. tammikuuta 1953)
Donald O’Connor ja äiti Effie (25. tammikuuta 1953)
Marilyn Monroe ja Jane Russell (26. kesäkuuta 1953)
Jean Simmons (24. syyskuuta 1953)
Danny Thomas (26. tammikuuta 1954)
James Mason (30. maaliskuuta 1954)
Alan Ladd (12. toukokuuta 1954)
Edmund Purdom (30. elokuuta 1954)
Van Heflin (8. lokakuuta 1954)
George Murphy (8. marraskuuta 1954)
Yul Brynner ja Deborah Kerr (22. maaliskuuta 1956)
Elizabeth Taylor, Rock Hudson ja George Stevens (26. syyskuuta 1956)
Elmer C. Rhoden (16. syyskuuta 1958)
Rosalind Russell (19. helmikuuta 1959)
Luettelo käden- ja jalanjälkiseremonioista päiväyksineen > 1960-luku

Cantinflas (28. joulukuuta 1960)
Doris Day (19. tammikuuta 1961)
Natalie Wood (5. joulukuuta 1961)
Charlton Heston (18. tammikuuta 1962)
Sophia Loren (26. heinäkuuta 1962)
Kirk Douglas (1. marraskuuta 1962)
Paul Newman ja Joanne Woodward (25. toukokuuta 1963)
Jack Lemmon ja Shirley MacLaine (29. kesäkuuta 1963)
Mervyn LeRoy (15. lokakuuta 1963)
Hayley Mills (22. helmikuuta 1964)
Dean Martin (March 21, 1964)
Peter Sellers (3. kesäkuuta 1964)
Debbie Reynolds (14. tammikuuta 1965)
Marcello Mastroianni (8. helmikuuta 1965)
Frank Sinatra (20. heinäkuuta 1965)
Julie Andrews (26. maaliskuuta 1966)
Dick Van Dyke (25. kesäkuuta 1966)
Steve McQueen (21. maaliskuuta 1967)
Sidney Poitier (23. kesäkuuta 1967)
Anthony Quinn (21. joulukuuta 1968)
Danny Kaye (19. lokakuuta 1969)
Gene Kelly (24. marraskuuta 1969)
Luettelo käden- ja jalanjälkiseremonioista päiväyksineen > 1970-luku

Francis X. Bushman (17. marraskuuta 1970)
Ali MacGraw (14. joulukuuta 1972)
Jack Nicholson (17. kesäkuuta 1974)
Tom Bradley ja Ted Mann (18. kesäkuuta 1977)
The Chinese Theatre's 50th Anniversary  (24. toukokuuta 1977)
C-3PO (Anthony Daniels), R2-D2 ja Darth Vader (3. elokuuta 1977)
George Burns (25. tammikuuta 1979)
Luettelo käden- ja jalanjälkiseremonioista päiväyksineen > 1980-luku

John Travolta (2. kesäkuuta 1980)
Burt Reynolds (24. syyskuuta 1981)
Rhonda Fleming (28. syyskuuta 1981)
Sylvester Stallone (29. kesäkuuta 1983)
George Lucas ja Steven Spielberg (16. toukokuuta 1984)
Aku Ankka ja Clarence Nash (21. toukokuuta 1984)
Clint Eastwood (21. elokuuta 1984)
Mickey Rooney (18. helmikuuta 1986)
Eddie Murphy ja Hollywood's 100th Anniversary (14. toukokuuta 1987)
Luettelo käden- ja jalanjälkiseremonioista päiväyksineen > 1990-luku

Gene Roddenberry, William Shatner, Leonard Nimoy, DeForest Kelley, Nichelle Nichols, James Doohan, George Takei ja Walter Koenig (5. joulukuuta 1991)
Harrison Ford (4. kesäkuuta 1992)
Michael Keaton (15. kesäkuuta 1992)
Tom Cruise (15. kesäkuuta 1992)
Mel Gibson (23. elokuuta 1993)
Arnold Schwarzenegger (15. heinäkuuta 1994)
Meryl Streep (25. syyskuuta 1994)
Whoopi Goldberg (2. helmikuuta 1995)
Bruce Willis (18. toukokuuta 1995)
Steven Seagal (10. heinäkuuta 1995)
Jim Carrey (1. marraskuuta 1995)
Johnny Grant (13. toukokuuta 1997)
Robert Zemeckis (8. heinäkuuta 1997)
Michael Douglas (10. syyskuuta 1997)
Al Pacino (16. lokakuuta 1997)
Denzel Washington (15. tammikuuta 1998)
Walter Matthau (2. huhtikuuta 1998)
Warren Beatty (21. toukokuuta 1998)
Danny Glover (7. heinäkuuta 1998)
Tom Hanks (23. heinäkuuta 1998)
Robin Williams (22. joulukuuta 1998)
Susan Sarandon (11. tammikuuta 1999)
Angela Lansbury (February 5, 1999)
William F. "Bill" Hertz (18. maaliskuuta 1999)
Ron Howard (23. maaliskuuta 1999)
Sean Connery (13. huhtikuuta 1999)
Richard Gere (26. heinäkuuta 1999)
Terry Semel ja Bob Daly (30. syyskuuta 1999)
Luettelo käden- ja jalanjälkiseremonioista päiväyksineen > 2000-luku

Anthony Hopkins (11. tammikuuta 2001)
Nicolas Cage (14. elokuuta 2001)
Martin Lawrence (19. marraskuuta 2001)
John Woo (21. toukokuuta 2002)
Morgan Freeman (5. kesäkuuta 2002)
Christopher Walken (8. lokakuuta 2004)
Jack Valenti (6. joulukuuta 2004)
Sherry Lansing (16. helmikuuta 2005)
Adam Sandler (May 17, 2005)
Johnny Depp (September 16, 2005)
Samuel L. Jackson (30. tammikuuta 2006)
Kevin Costner (6. syyskuuta 2006)
Brad Pitt, George Clooney, Matt Damon ja Jerry Weintraub (5. kesäkuuta 2007)
Daniel Radcliffe, Emma Watson ja Rupert Grint (9. heinäkuuta 2007)
Will Smith (10. joulukuuta 2007)
Michael Caine (11. heinäkuuta 2008)
Hugh Jackman (21. huhtikuuta 2009)
Robert Downey Jr. (7. joulukuuta 2009)